CELEX: 31983R2409
Language: el
Date: 1983-08-25 00:00:00
Title: Κανονισμός (ΕΟΚ) αριθ. 2409/83 της Επιτροπής της 25ης Αυγούστου 1983 που τροποποιεί τον κανονισμό (ΕΟΚ) αριθ. 2317/83 σχετικά με ειδικό μέτρο παρέμβασης για το μαλακό σίτο ελάχιστης αρτοποιήσιμης ποιότητας, στην αρχή της περιόδου 1983/84

Avis juridique important

|

31983R2409

Κανονισμός (ΕΟΚ) αριθ. 2409/83 της Επιτροπής της 25ης Αυγούστου 1983 που τροποποιεί τον κανονισμό (ΕΟΚ) αριθ. 2317/83 σχετικά με ειδικό μέτρο παρέμβασης για το μαλακό σίτο ελάχιστης αρτοποιήσιμης ποιότητας, στην αρχή της περιόδου 1983/84  

Επίσημη Εφημερίδα αριθ. L 236 της 26/08/1983 σ. 0030 - 0030

***** ΚΑΝΟΝΙΣΜΟΣ (ΕΟΚ) αριθ. 2409/83 ΤΗΣ ΕΠΙΤΡΟΠΗΣ  της 25ης Αυγούστου 1983  που τροποποιεί τον κανονισμό (ΕΟΚ) αριθ. 2317/83 σχετικά με ειδικό μέτρο παρέμβασης για το μαλακό σίτο ελάχιστης αρτοποιήσιμης ποιότητας, στην αρχή της περιόδου 1983/84  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1451/82 (2), και ιδίως το άρθρο 8 παράγραφος 4 πρώτο εδάφιο,  Εκτιμώντας:  ότι ο κανονισμός (ΕΟΚ) αριθ. 2317/83 της Επιτροπής (3) προβλέπει την παρακράτηση εγγύησης ποσού 5 ECU ανά τόνο, όταν οι ποσότητες που έχουν υποβληθεί στην παρέμβαση είναι κατώτερης ποιότητας από την ελάχιστη ποσότητα· ότι, σε ορισμένες περιοχές της Κοινότητας, μπορεί να είναι εξαιρετικά δύσκολο να ανταποκρίνονται τα σιτηρά ικανοποιητικά στους κανόνες ποιότητας, κατά την έναρξη της περιόδου, εξαιτίας των ειδικών γεωργικοοικονομικών και κλιματολογικών συνθηκών· ότι πρέπει στην περίπτωση αυτή να προβλεφτεί η δυνατότητα να εξαιρούνται τα Κράτη μέλη από την υποχρέωση να παρακρατούν την εγγύηση·  ότι τα μέτρα που προβλέπει ο παρών κανονισμός είναι σύμφωνα με τη γνώμη της Επιτροπής Διαχειρίσεως Σιτηρών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 2317/83 τροποποιείται ως εξής:  1. Στο άρθρο 3 προστίθεται η ακόλουθη παράγραφος 3:  «3. Η Επιτροπή έχει τη δυνατότητα να επιτρέπει σ' ένα Κράτος μέλος να μη παρακρατήσει την εγγύηση για μη τήρηση της υποχρέωσης σχετικά με την ελάχιστη ποιότητα, όταν σε ορισμένες περιοχές της Κοινότητας είναι εξαιρετικά δύσκολο να ανταποκρίνονται τα σιτηρά ικανοποιητικά στους κανόνες ποιότητας που αναφέρονται στο άρθρο 1 παράγραφος 1, λαμβάνοντας υπόψη τις ειδικές γεωργικοοικονομικές και κλιματολογικές συνθήκες.»  2. Προστίθεται το ακόλουθο άρθρο 3α:  «Άρθρο 3α  Τα Κράτη μέλη γνωστοποιούν στην Επιτροπή, το αργότερο μέχρι τις 15 Δεκεμβρίου 1983, τις ποσότητες μαλακού σίτου που δεν ήταν δυνατόν να αποδεχθούν για ποιοτικούς λόγους, από τις προσφορές που υποβλήθηκαν με βάση τον παρόντα κανονισμό κατά τον Αύγουστο, Σεπτέμβριο και Οκτώβριο.»  3. Το άρθρο 4 αντικαθίσταται από το ακόλουθο κείμενο:  «Άρθρο 4  Η παράδοση των ποσοτήτων που έχουν γίνει αποδεκτές πρέπει να γίνεται το αργότερο δύο μήνες μετά την ημερομηνία αποδοχής της προσφοράς από τον οργανισμό παρέμβασης.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 13 Αυγούστου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Βρυξέλλες, 25 Αυγούστου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 281 της 1. 11. 1975, σ. 1.  (2) ΕΕ αριθ. L 164 της 14. 6. 1982, σ. 1.  (3) ΕΕ αριθ. L 222 της 13. 8. 1983, σ. 5.